**Snímače a regulačné prvky**

**Snímač** – je elektronická súčiastka, je spravidla tvorený jedným funkčným celkom, ktorý sleduje určitú fyzikálnu veličinu a transformuje ju (prevažne na elektrický signál).

Vytvára signál poskytujúci informáciu o okamžitom stave rôznych fyzikálnych javov.

Poznáme snímače:

* svetla
* tlaku
* tepla
* prúdu
* napätia
* sily a pod.

Snímače musia spĺňať rôzne požiadavky na reguláciu.

Najdôležitejšími požiadavkami snímačov sú:

**Jednoznačnosť** – každej hodnote meranej veličiny má zodpovedať len jedna hodnota výstupnej veličiny.

**Lineárna závislosť** (priama úmernosť) výstupnej veličiny od vstupnej (y= f(x)).

**Malá zotrvačnosť** – zanedbateľné časové oneskorenie výstupného signálu po zmene vstupnej veličiny.

**Stálosť údaja** – údaj snímača sa nemení, ak sa nemení vstupná veličina.

**Pracovný rozsah** meranej veličiny – interval medzi najnižšou a najvyššou hodnotou, ktorú možno merať snímačom.